Tronkbewaarder oor bedrog gevonnisArgieffoto Rofiwa Khaphathe (35), ŉ werknemer van die departement van korrektiewe dienste, is in die Kokstad-streekshof in KwaZulu-Natal gevonnis op nege aanklagte van bedrog. Khaphathe het R750 000 van die departement se finansies wanbestuur, het kapt. Simphiwe Mhlongo, woordvoerder van die Valke, gesê. “Hy het die geld van die departement na privaat rekeninge oorbetaal en vals eise ingedien vir mediese behandeling van gevangenes.” ŉ Saak van bedrog is by Kokstad-polisiestasie aanhangig gemaak en die dossier is aan die handelsmisdaadeenheid van die Valke in Pietermaritzburg oorhandig. Mhlongo het gesê Khaphathe is tot 15 jaar tronkstraf gevonnis.